
HELSINGØR 


FORORD. 


Man har beskyldt os for i vor Forkyndelse at 
lægge særlig Vægt paa visse Specialiteter, idet man 
voveligt har tilladt sig at paastaa, at f. Eks. ,Gud- 
dommelig Helbredelse", ,,Helligaandens Daab", 
»Åandens Naadegaver", ,,De troendes Daab i Vand", 
»Herrens Genkomst" m. m. er Specialiteter, som 
man hellere maa lade ligge og saa i Stedet præ- 
dike et enfoldigt Korsets Evangelium. 

Dette lyder meget godt; men hvis man med et 
enfoldig Korsets Evangelium mener et afkortet og 
fortyndet eller bare et saadant, om hvilket alle kan 
være enige, saa er det ikke længere Korsets Evan- 
gelium, men da er det et saadant, som Paulus i 
Gal. 1 kalder et ,anderledes" Evangelium, og den, 
der forkynder det, ,han være en Forbandelse" 
(Gal. 1, 9). 

Hvad nu Beskyldningen mod vs angaar, vil jeg 
gerne her med faa Ord skitsere Hovedlinierne i vor 
Forkyndelse : 


1) Frelse fra Syndens Straf ved OØmvendelse 
og Tro (Joh. 3, 16. Rom. 5, 1.). 

2) Frelse fra Syndens Herredømme (Math. 1. 
21, 1. Joh. 3, 8.), og at vi modtager Helliggørelse 
ligesom vi modtager Retfærdiggørelse (1. Kor. 1,30). 

3) Frelse for hele Mennesket, d. e. for Aand, 
Sjæl og Legeme (1. Thes. 5, 23.). 

4) Vanddaaben er kun for troende Mennesker, 
som har faaet en god Samvittighed ved Jesu For- 
Soning (1. Pet. 3, 21, Mark. 16, 16.). 

5) Aandsdaaben bør opleves ligesaa vel som 
Omvendelse og Vanddaab (Ap. 8, 15—-17.), og den 
er ikke et afsluttende Højdepunkt, men kun Ind- 
ledningen til Vandringen i Aanden (Gal. 5, 16.). 

6) Ved Anvendelsen af den bibelske Daab fø- 
res vi naturligt ind i en bibelsk Menighedsordning, 
i hvilken Kristus er Menighedens Hoved (Ef. 5, 
23—24.). 

7) Vi anser den hellige Skrifts Aand og Lære 
alene for at være vor Grundlov og Rettesnor — 
og med den for Øje søger vi efter Evne at stoppe 
Munden paa dem, som fører utilbørlig Lære (Titus 
1. 9.). 

Vi tager saaledes afgjort Afstand fra Læren om 


at alle frelses, at de hensovede i Kristus er staaet 
op, at Tusindaarsriget er begyndt, at Kristus ev 
kommen, ut vi skal døbes for de døde, at vi skal 
holde Sabbath og være Vegetarianere — og vi ad- 
varer imod at sætte Tungetale eller Profetien over 
eller ubetinget lig med Guds Ord. Disse Ting næv- 
nes, fordi de er fremme i Tiden og fanger mange. 
— — —. Nu nok med disse Punkter, om hvilke 
jeg bestemt vil hævde, at de hører med til Forkyn- 
delsen af Korsels Evangelium. 

— — Nærværende lille Skrift behandler altsaa 
nu eet af de nævnte Punkter, og vi glæder os over 
Forfatterens Fremstilling heraf og har sikker For- 
visning om, at mange, som gaar og søger Aandens 
Daab eller Kendskab herom, vil faa en Haands- 
rækning gennem dette Vidnesbyrd. 


SIGURD BJØRNER. 


Faderens Forjættelse. 


UDS ORD er som en dejlig Have, hvor For- 
jættelserne staar som yndige Blomster langs 
de endeløse Gange. Det er en Fryd at vandre i 
denne Have mellem dette Væld af Blomster. 
Mange Forjættelser bliver et Guds Barn kendt 
med, naar det daglig søger ind i Forjættelsernes 
Have - men dog møder det stadig nye, hvis Vel- 
signelse det endnu ikke har oplevet. - Imellem 
de mange herlige Forjættelser findes en med et 
særlig løfterigt Navn: ,Faderens Forjættelse", I 
mange Aar havde jeg vandret i Forjættelsernes 
Have uden at være blevet opmærksom paa denne 
Forjættelse. Men da Gud i sin Kærlighed viste 
mig den, kunde jeg ikke slaa mig til Ro, før jeg 

erfarede Velsignelsen, som Faderens Forjættelse 
tilsiger, 

Man finder Udtrykket , Faderens Forjættelse" 
i Ap. G. 1, 4-5, og ,min Faders Forjættelse" i 
Luk. 24,49. En Forjættelse, som har faaet en 
saa speciel Betegnelse, maa forventes at rumme 
en stor Velsignelse, Dette er ogsaa Tilfældet En 
Undersøgelse af de to nævnte Steder vil vise det. 

Luk. 24,49 lyder: ,0g se, jeg sender min 
Faders Forjættelse over eder; men I skal blive 
i Staden, indtil I bliver iført Kraft fra det høje" 

Og i Ap. G. I, 4—5 staar der: ,Og medens 
han var sammen med dem, bød han dem, at de 
ikke maatte vige fra Jerusalem, men skulde op- 
pebie Faderens  Forjættelse, , hvorom", sagde 
han, ,I har hørt af mig. Thi Johannes døbte med 
Vand; men I skal døbes med den Helligaand om 
ikke mange Dage". 

»Faderens Forjættelse" er altsaa Forjættelsen 
om Kraft fra det høje — Forjættelsen om Aands- 
daaben. Og hvilken mægtig Betydning Jesus til- 
lagde Disciplenes Oplevelse af denne Forjættelse, 
er meget iøjnefaldende, 

Hvad er Aandsdaab? 

De fleste troende har selvfølgelig hørt Ud- 
trykket og læst de Steder i Guds Ord, hvorfra 
det er hentet. Men mange er alligevel aldrig 
trængt tilbunds i, hvad det vil sige: at blive døbt 
med den Helligaand. Og de har selvfølgelig der- 
for heller ikke oplevet Velsignelsen. 

Hvad Aandsdaab er, kan udtrykkes meget 
kort paa Grundlag af en Undersøgelse af et Par 
af de Bibelord, som omtaler den. Vi tager tre 
saadanne Ord. 

1) Matt. 3, 11 (Døberen Johannes siger): ,Jeg 
døber eder med Vand til Omvendelse, men 
den, som kommer efter mig, er stærkere end 
jeg, han, hvis Sko jeg ikke er værdig at 
bære; han skal døbe eder med den Hellig- 
aand og Ild". 

2) Luk. 24, 49: ,Og se, jeg sender min Fa- 
ders Forjættelse over eder; men I skal blive 
i Staden, indtil I bliver iført Kraft fra det 
høje". 

3) Ap. G. 1, 5: ,Thi Johannes døbte med 
Vand; men I skal døbes med den Hellig- 
aand om ikke mange Dage". 

Disse Ord viser os ganske klart, at det at 
blive døbt med den Helligaand er en bestemt 
Oplevelse, som man er sig bevidst at have haft 
eller ikke, Lige saa vel som man er sig sin Daab 
i Vand bevidst, vil man være sig Aaadsdaaben 
bevidst. ,,Han skal døbe eder med den Hellig- 
aand"., Daab er ikke en fortsættende Handling — 
det er noget bestemt, afgrænset. ,1 skal blive i 
Staden, indtil 1 bliver iført Kraft fra det høje", 
»Indtil" peger ligeledes paa en bestemt, afgræn- 
set Oplevelse, Og det samme viser Ordet: "om 
ikke mange Dage". De skulde vente i Jerusalem 
nogle faa Dage, saa skulde Forjættelsen opfyldes 
paa dem. Altsaa en bestemt, afgrænset Oplevelse, 
som havde sit bestemte Tidspunkt og hvis Ind- 
hold de vilde være sig bevidst. 

Aandsdaaben maa ikke, som mogle synes at 
gøre, forveksles med Helliggørelsen, thi Hellig- 
gørelsen er ikke en afgrænset Oplevelse — men 
Guds Aands fortsatte Gerning i den troendes 
Personlighed, som skal forvandles efter Jesu Bil- 
lede fra Herlighed til Herlighed. 

De tre anførte Bibelord viser, at Aandsdaa- 
ben er en Oplevelse af en særlig Aandsudgydelse 
over den enkelte, en Aandsudgydelse, som med- 
deler en særlig Aandsfylde og Aandskraft. 

Saaledes skete det da ogsaa, da Jesu Venner 
paa Pinsedagen oplevede Virkeliggørelsen af Fa- 
derens Forjættelse, 

Om det havde været muligt at spørge en af 
dem, som var med den Dag: ,Hvorledes mod- 
tog du din Aandsdaab ? — da vilde Svaret uden 
Tvivl blive omtrent følgende: ,,Aa, ja priset være 
Herren! Mit Hjerte maa juble ved Tanken derom! 
Det var hin uforglemmelige Pinsemorgen — endnu 
inden Klokken var ni var det, at det skete. Vi 
havde været sammen i Bøn en Tid fra den tid- 
lige Morgen — nogle Timer vel — i Forvent- 
ning om at modtage den forjættede Velsignelse. 
Og pludselig mens vi bad — vi var vist mange, 
der bad samtidig — skete der noget forunder- 
ligt. Der lød som et ubeskriveligt, mægtigt Aan- 
dedrag ud over os; vi følte, at det var den al- 
mægtige, der aandede over os. Vi tav af Forun- 
dring. Men hvad saa vi: Idtunger lyste fra hver 


42 


enkelt af os! Vi kastede os til Jorden under hel- 
lig Bæven. Og da var det, det skete. Da faldt 
Guds Aand saa mægtigt over mig, saa jeg var 
ikke længere mig selv — en vidunderlig Kraft 
fyldte mig, min Tunge og mine Læber bevægede 
sig — og jeg talte, talte Ord, som jeg ikke selv 
valgte og ikke selv forstod; kun et forstod jeg, 
det jublede i min Sjæl: ,Hellig, hellig, hellig 
er Herren, Hærskarernes Gud" — Og saaledes 
gik det alle de andre.” 

Nu hører jeg dig spørge: ,Er det da virke- 
lig Meningen, at hver enkelt troende skal opleve 
en saadan Aandsdaab, som Jesu Diciple oplevede 
den Pinsemorgen i Jerusalem" Det Spørgsmaal 
vil vi nu alvorligt undersøge. 


For hvem er Forjættelsen om Aands- 
daaben? 

Besvarelsen af dette Spørgsmaal maa være 
bestemmende for vor hele Stilling til denne Sag. 
Men her maa vi da Jægge alle vore egne Tanker 
og Meninger til Side — og udelukkende søge Sva- 
ret i Guds Ord. Svarer Guds Ord klart, 

saa maa vi erkende det, Siger Guds Ord, at 
denne Aandsdaab og de medfølgende Tegn kun 
var for Jesu første Vidner, saa maa vi bøje os 
for Svaret. Siger Guds Ord, at vi kun kan faa 
en Del af Velsignelsen, saa maa vi tage denne 
Del og takke Gud derfor. Siger Guds Ord, at 
Aandsdaabens hele Velsignelse staar os aaben, 
saa maa vi prise Gud derfor og tage imod Vel- 
signelsen. 

Vi lader da Guds Ord besvare Spørgsmaalet 
for os, g 
At Forjættelsen var for Jesu valgte Disciple, 
er ganske klart. — Det er til dem, han siger: 
»Og se, jeg sender min Faders Forjættelse over 
eder; men I skal blive i Staden, indtil I bliver 
iført Kraft fra det høje", Men naar vi læser i 
Ap. G., Kap. 1 og 2, bliver vi straks opmærk- 
somme paa, at det ikke «lene var disse, som blev 
døbt med den Helligaand, det var hele den for- 
samlede Tilhængerskare, hvis Tal paa den Tid an- 
slaas til omtrent 120 (Ap. G. 1, 15). Det var 
denne Skare, som var samlet paa Pinsedagen, 
og om hvem det hedder: ,,0g de blev alle fyldt 

med den Helligaand, og de begyndte at tale i 
andre Tungemaal, efter hvad Aanden gav dem 
at udsige", 

Velsignelsen blev altsaa ikke begrænset til 
Jesu valgte Vidner, ogsaa hans ,menige" Til- 
hængere fik den. 

Dernæst vil vi se, hvorledes Disciplene op- 
fattede Sagen under deres Missionsarbejde efter 
Pinsedagen. 

I Ap. G. s. 8. Kapitel læser vi om Virksom- 
heden i Samaria. Det var Filip, som virkede der. 
Og mange omvendte sig og troede Evangeliet. 
Om dette staar der saa i Versene 12 — 17: 

»Men da de troede Filip, som forkyndte 
Evangeliet om Guds Rige og Jesu Kristi Navn, 
lod de sig døbe baade Mænd og Kvinder,..... 
Men da Apostlene i Jerusalem hørte, at Sama- 
ria havde taget imod Guds Ord, sendte de Pe- 
ter og Johannes til dem, og da disse var komne 
derned, bad de for dem om, at de maatte faa 
den Helligaand; thi han var endnu ikke falden 
paa nogen af dem, mende var blot døbt til den 
Herres Jesu Navn. Da lagde de Hænderne paa 
dem, og de fik den Helligaand". 

Disse Mennesker i Samaria var altsaa en Tid 
omvendte, troende, døbte, frelste Mennesker uden 
at have faaet den Helligaand — de var fødte af 
Aanden, men ikke fyldte af Aanden. Men Apost- 
lene vidste, at Forjættelsen om Aandsdaaben og- 
saa var for disse troende, og de bad for dem, at 
de maatte erfare Velsignelsen — og det skete, 

Et andet Eksempel fra Apostlenes Virksom- 
hed har vi i Ap. G. s. 10, og 11. Kapitel. Der 
fortælles i det 10. Kapitel om Peters Besøg i 
Kæsaræa, Om Mødet i Kornelius's Hus staar 
der (V. 44 — 48): 

»Medens Peter endnu talte, disse Ord, faldt 
den Helligaand paa dem, som hørte Ordet. Og 
de troende af Omskærelsen, saa mange, som var 
komne med Peter, blev meget forbavsede over, 
at den Helligaands Gave var blevet udgydt over 
Hedningerne; thi de hørte dem tale i Tunger og 
ophøje Gud. Da svarede Peter: Mon nogen kan 
formene disse Vandet, saa de ikke skulde døbes, 
de, som dog har faaet den Helligaand lige saa 
vel som vi?" Og han befalede, at de skulde dø- 
bes i Jesu Kristi Navn. 

Forjættelsen om Aandsdaaben viste sig altsaa 
ogsaa at være for dem. Disse modtog (i Mod- 
sætning til de troende i Samaria) deres Aands- 
daab samtidig med, at de blev troende. At det 
var den samme Velsignelse de fik, som Apostlene 
havde faaet paa Pinsedagen, siger Peter ganske 
tydeligt, da han i Jerusalem fortæller om det 
skete (Ap. G. 11, 15 — 17): ,Men idet jeg be- 
gyndte at tale, faldt den Helligaand paa dem, 
ligesom paa os i Begyndelsen. Og jeg kom Her- 
rens Ord i Hu, hvorledes han sagde: Johannes 
døbte med Vand, men I skal døbes med den 
Helligaand. Naar altsaa Gud gav dem lige Gave 
med os, da de troede paa den Herre Jesus Kris- 
tus, hvem var da jeg, at jeg skulde kunne hin- 
dre Gud", Tydeligere kan det ikke siges, at den 
Aandsdaab, som disse troende modtog, var den 
samme, som Apostlene havde modtaget. Og der 
er intet i Guds Ord, som berettiger og til at tro, 
at Gud i vore Dage skulde døbe med den Hel- 
ligaand paa en anden Maade end den Gang. Han 
frelser paa samme Maade, og han døber med 
den Helligaand paa samme Maade. 


meen ”" Ga 


17 


Endnu et Eksempel. Det er fra Paulus's Virk- 
somhed i Efesus. I Ap. G. 19, 1—6 staar der: 

»Men det skete, medens Apollos var i Ko- 
rinth, at Paulus efter at være dragen igennem 
de højereliggende Landsdele kom ned til Efesus 
og fandt nogle Diciple, og han sagde til dem: 
»Fik I den Helligaand, da I blev troende?" Men 
de sagde til ham: ,Vi har ikke engang" hørt,iat 
der er en Helligaand" (d. v. s.: at den Hellig- 
aand er kommen). Og han sagde: ,,Hvortil blev 
I da døbte?" Men de sagde: ,Til Johannes's 
Daab", Da sagde Paulus: ,Johannes døbte med 
Omvendelses-Daab, idet han sagde til Folket, at 
de skulde tro paa den, som kom efter ham, 
det er paa Jesus." Men da de hørte dette, lod 
de sig døbe til den Herres Jesu Navn. Og da 
Paulus lagde Hænderne paa dem, kom den Hel- 
ligaand over dem, og de talte i Tunger og pro- 
feterede.” 

Her var altsaa nogle Disciple, som',havde væ- 
ret troende i længere Tid uden at kende noget 
til Aandens Fylde. Men ved Paulus's For Forkyndelse 
blev denne Sandhed bragt til deres Kundskab — 

og de oplevede Velsignelsen. Forjættelsen om 
Aandsdaaben var ogsaa for dem. 

Peger disse Eksempler ikke i Retning af, at 
»Faderens Forjættelse" — Aandsdaabens Velsig- 
nelse — er for alle troende. 

Men om ikke disse Eksempler synes dig nok, 
saa skal det nu fastslaaes med uomstødelige Ord, 
for hvem Forjættelsen om Aandsdaaben er. Vi 
gaar tilbage til Beretningen om Pinsefesten i 
Jerusalem. Vi lytter til Peters Tale, efter at nogle 
forundret havde raabt: ,Hvad kan dette være?" 
og andre spottende sagde: ,De er fulde af sød 
Vin." Han siger da (Ap. G. 2, 14—18): 

»I jødiske Mænd og alle I, som bor i Jeru- 
salem! dette være eder vitterligt, og laaner Øre 
til mine Ord! Thi disse er ikke drukne, som I 
mener; det er jo den tredje Time paa Dagen; 
men dette er, hvad der er sagt ved Profeten 
Joel: ,,Og det skal ske i de sidste Dage, siger 
Gud, da vil jeg udgyde af min Aand over alt 
Kød; og eders Sønner og Døtre skal profetere, 
og de unge iblandt eder skal se Syner, og de 
gamle iblandt eder skal have Drømme. Ja endog 

over mine Trælle og over mine Trælkvinder. vil 
jeg i de Dage udgyde af min Aand, og de skal 
profetere.” 

Hører du for hvem Forjættelsen er? ,, Da vil 
jeg udgyde af min Aand over alt Kød," — Er 
du endnu i Tvivl, saa hør det med Ord, som 
ikke kan misforstaas (V. 39): 

»Thi for eder er Forjættelsen og for eders 
Børn og for alle dem, som er langt borte, saa 
mange, som Herren vor Gud vil tilkalde,” 

Forestil dig, at du er med og staar og hører 
disse Ord af Peter, Og saa er du ikke længere 
i Tvivl Du er medregnet. , Faderens Forjættelse", 
Pinsekraften med dens Tegn er ogsaa for dig! Den 
er for alle troende. Omvendelsen berettiger til 
den Helligaands Gave. Ja, de troende tilskyndes 
til at tage imod Gaven (Ef. 5, 18), 

Du siger maaske: ,Jeg mente, at alle, som 
blev omvendt, fik den Helligaand; er dette da 
ikke rigtigt?" — Naar et Menneske bliver om- 
vendt til Gud, er dette selvfølgelig den Hellig- 
aands Gerning. Men at blive født af Aanden er 
ikke det samme som at blive fyldt af Aanden. 

Tænk et Øjeblik paa Jesu Disciple. Der er jo in- 
gen Tvivl om, at de var troende, før de modtog 
Aandsdaaben. Jesus havde sagt til dem: "I er 
allerede rene paa Grund af det Ord, som jeg 
har talt til eder" (Joh. 15, 3). Han havde end- 
ogsaa aandet paa dem efter sin Opstandelse og 
sagt: , Modtag den Helligaand!" (Joh. 20, 22). 
Men alligevel skulde de opleve den fulde Aands- 
daab. — Det samme var Tilfældet med de ny- 
omvendte i Samaria (Ap. G. 8). De var virke- 
lig troende, frelste Mennesker, før de modtog de- 
res Aandsdaab. Men Apostlene var omhyggelige 
for, at de ogsaa kom til at opleve denne Velsig- 
nelse. — Et er det ved Aanden at blive ledet 
hen til Frelseren og faa sine Synder udslettet, 
et andet er det at modtage Kraft fra det høje til 
at vidne om denne Frelse og leve den ud i Li- 
vet, 

Ser du ikke, at det er det, den store Mængde 
af troende mangler. Tror du — f. Eks. — at 
de troendes Bedemøder vilde se ud som de gør, 
dersom alle de troende virkelig var døbt med 
den Helligaand? Nu er Forholdet dette, at den 

allerstørste Dei af de troende aldrig nogensinde 
opløfter deres Røst i Bøn eller Lovprisning ved 
Bedemøderne, som de aldrig møder til. Tror du, 
at de kunde tie, dersom de var aandsdøbte? Jeg 
forsikrer dig: de kunde ikke tie! De maatte prise 
den Herre Jesus, som Aanden herliggør for dem. 

Dog — endnu synes jeg at høre Indvendin- 
ger fra en og anden skeptisk og tvivlende Kris- 
ten: ,Det er ubegribeligt", siger de, ,at dette 
om Aandsdaab og Aandsgaver ikke skulle have 
været kendt gennem Tiderne, da der jo dog har 
levet saa mange gode kristne Mennesker — og 
mærkeligt, at kun saa faa ser det.i vore Dage, 
og de fleste af disse regner man maaske endda 
for Sværmere, Hvor kan det være, hvis denne 
Fremstilling virkelig skulde være Sandhed ?" 

Dertil vil jeg svare: 

Først ; Aandsdaaben og Aandsgaverne har væ- 
ret kendt ned gennem Tiderne i større og min- 
dre Grad. Jeg kunde fremdrage en lang Række 
historiske Vidnesbyrd derom. Mænd og Kvinder 
har gennem Tiderne oplevet denne Velsignelse — 
modtaget Kraften fra det høje paa samme Maade 

som Jesu første Venner. — Og dersom du tror, 
at denne Sag er saa ganske lidt paaagtet i vore 
Dage, saa aabenbarer det Uvidenhed om, hvad 
der virkelig foregaar i Verden i Dag. Sandheden 
er denne, at der i Dag gennem Verden drager 
et stort, jublende Tog af Mænd og Kvinder, som 
har oplevet Velsignelsen af Faderens Forjættelse. 
Vel er det sandt, at dette Tog bespottes af Ver- 
den og haanes af mange saakaldte ,sunde" 
Kristne — men lige frimodigt drager det frem 
og ophøjer ham, som med sit Blod har købt dem 
til Gud. Og hvor dette Tog kommer frem, fal- 
der Syndere ned ved Korsets Fod. Priset være 
Herren! 

Dernæst: Kan det undre nogen, at det for- 
holdsvis kun er faa, som forstaar denne Sand- 
hed? Tænk paa en Sag som troendes Daab i 
Vand. En saa ,,massiv" og haandgribelig Sag har væ- 
ret skjult gennem Tiderne som Spørgsmaalet om 
Aandsdaaben. Kan det da undre nogen, at den- 
ne dybe, aandelige Oplevelse ikke har været 
»Hvermands Eje" i en verdsliggjort Kirke. 

Og endelig: Dersom du staar med en For- 

jættelse fra Gud — har Guds klare Ord derfor, 
saa skulde du tage mod Velsignelsen, selv om 
du var ganske ene om at se Forjættelsen. 

Og Guds Ord har klart vist dig, at Forjæt- 
telsen om Aandsdaaben staar ved Magt og at 
den er for dig! 


Hvorledes modtages Aandsdaaben ? 

Jeg skal fortælle ganske kort, hvorledes Gud 
lod mig opleve denne forunderlige Velsignelse. 
Og jeg kan sige med Sandhed, at naar jeg for- 
tæller dette, saa er det alene for at prise og op- 
høje min Frelser, som har ladet mig uværdige 
faa Del i saa stor en Naade. 

Det var omkring 1911—12 at Gud vakte en 
dyb Længsel i min Sjæl efter et rigere Aands- 
liv og et Begær efter en mere intim Føling med 
den aandelige Verdens Værdier. Ad mange Veje 
blev denne Længsel vakt og uddybet. Jeg blev 
bragt ind i en aandelig Søgen, hvis Maal i Vir- 
keligheden længe ikke var mig klart. Efterhaan- 
den lukkede en ny, underfuld Side af Guds Ord 
sig op for mig. Alt det aandelige blev mere 

haandgribeligt, og jeg fik et herligt Udsyn over 
Aandens uendelige, evige Rige. Men den dybe 
Længsel var i min Sjæl gennem flere Aar. — 
Jeg erindrer ikke at have hørt noget om Aands- 
daab udover at have set de Steder i Guds Ord, 
som omtaler den, og jeg havde ingen Anelse om, 
at Pinsens Velsignelse kunde opleves lige saa 
afgjort som Paaskens Velsignelse kunde det. Men ef- 
terhaanden klargjorde Gud denne Sandhed for 
mig, og jeg forstod da, at min dybe Længsels 
Maal i Virkeligheden var Aandsdaaben. Da det 
blev mig klart, at denne Velsignelse ogsaa var 
tiltænkt mig, saa kunde jeg ikke lade være med 
alvorligt at søge den. — Henimod Pinsen 1915 
gav Gud mig Frimodighed til at bede om, at jeg 
maatte opleve Aandsdaaben inden Pinsen. Jeg 
tror, at det var Gud selv, der lagde denne Bøn 
i mit Hjerte. Jeg tilbragte megen Tid i Bøn — 
bad om, at Gud vilde rense og berede mig til 
at være et Tempel for hans Aand; atter og at- 
ter maatte jeg lægge mig selv paa Herrens Al- 
ter. Og — ja priset være Herren! — saa en 
Dag kort før Pinse, mens jeg laa paa mine Knæ 

og bad, saa skete det underfulde, hvis Herlighed 
ingen Pen kan beskrive og hvis Rigdom ingen, 
som ikke selv har oplevet det, kan fatte: saa 
døbte Jesus mig med den Helligaand! Paa en 
Gang var det, som en Strøm af Kærlighed og 
Kraft og Glæde gennemrislede hele mit Væsen, 
Legeme, Sjæl og Aand. Jeg fyldtes med en uud- 
talelig Fryd. Mit Legeme skælvede under Aan- 
dens herlige Virken — og i Stedet for at bede 
længere maatte jeg bryde ud i hellig Lovprisning 
til Jesus, hvis Herlighed lyste for mit Blik. 
Hellige Stund, herlige Stund! Saa afgjort blev 
denne Oplevelse, saa ingen kan berøve mig den 
Vished: her var Gud! — det var ham, der lod 
mig opleve Velsignelsen af , Faderens Forjættelse". 
Et Par Dage senere gav Gud mig Gaven til 
at tale i Tunger og til at tolke denne Tungetale. 
Min Erfaring med Hensyn til hvorledes man 
modtager Aandsdaaben, samler sig om disse tre 
Ting: Bøn, Renselse (Beredelse) og Tro. Og det 
er den Vej Guds Ord ogsaa anviser, 
Jesus siger (Luk. 11, 13): ,Dersom da I, som 
er onde, ved at give eders Børn gode Gaver, 

hvor meget mere skal da Faderen fra Himlen 
give den Helligaand til dem, som beder ham derom". 

At Guds Aand ikke kan bo i et urent Tem- 
pel er selvsagt. (Se 2. Kor. 5, 15—18). 

Paulus siger (Gal. 3, 2): ,Kun dette vil jeg 
vide af eder: Var det ved Lovens Gerninger, I 
modtog Aanden, eller ved i Tro at høre?" 

I disse tre Bibelord er Vejen til Velsignelsen 
anvist: Bøn, Renselse, Tro. 

Ud fra dette vil jeg sige til dig: søg alvorligt 
denne Velsignelse, og Gud skal oplade sin Naa- 
des Rigdom for dig. 


Hvad virker Aandsdaaben? 

Begivenhederne paa Pinsedagen kan for en 
stor Del give Svar paa dette Spørgsmaal. Aands- 
daabens første Frugt (næst efter den øjeblikkelige 
Lovprisning i Tunger) var 

en stor aandelig Frimodighed og Kraft. 

Denne Frimodighed og Kraft fandt Udtryk i 
Peters mægtige Vidnesbyrd om Jesus og hans 
Frelsergerning. 

Det er den Dag i Dag en af Aandsdaabens 
velsignede Frugter, at den skænker Frimodighed 
og Kraft til at vidne om Jesus og ophøje ham. 


Jesus bliver herliggjort. 

Jesus sagde selv om Aanden, som han for- 
jættede Disciplene. ,,Han skal herliggøre mig" 
(Joh. 16, 14). Dette skete ogsaa paa Pinsedagen, 
Jesus blev herliggjort baade for Disciplene og for 
mange, som indtil den Dag havde levet uden 
Forbindelse med ham. Der er ingen, som kan 
herliggøre Jesus for os, som den Helligaand kan det. 


Kærlighed. 

Guds Aand er Kærlighedens Aand. Og hele 
hans Virken er gennemtrængt af Kærlighed. Det 
Menneske, i hvem den Helligaand tager Bolig, 
vil elske, 


En stadig Tjenen. 

Aandsdaaben blev for Jesu første Vidner en 
Indvielse til en stadig Tjenen. De levede for ham, 
som havde ofret sit Liv for dem. En saadan 
Indvielse vil Aandsdaaben i dens Fylde blive og- 

saa i Dag. Ikke at alle bliver Prædikanter eller 
Missionærer, som kaldes bort fra deres daglige 
Gerning, men alle indvies dog til Mesterens Tje- 
neste — og faar Kraft til denne Tjeneste, hvor 
de end kaldes til at udøve den. Ikke mindst 
kaldes de til Forbønnens Tjeneste, idet de lærer 
at kende ,hans Opstandelses Kraft" og føres ind 
i ,hans Lidelsers Samfund", saa de føler Smerte 
over Verdens Nød og ikke kan undlade at bære 
denne syndefulde, lidende Verden frem for den 
Gud, hvis inderste Væsen er Kærlighed, om han 
dog kunde forbarme sig over mange. 


Aandsgaverne. 

Aandsdaaben paa Pinsedagen ledsagedes af 
Tungetale (Ap, G. 2, 4). Dette var ogsaa senere 
det sædvanlige, naar Mennesker modtog Aands- 
daaben (Ap. G. 10, 44—47; 19, 6). Nu er der 
ganske vist dem, som siger, at den Tungetale, 
som fandt Sted paa Pinsedagen og den, som om- 
tales andre Steder i Bibelen, ikke skulde være 
den samme. Dette er dog en Misforstaaelse, Det 
er ganske den samme. Det ser vi bl. a. af, at 


29 


Peter, som jo kendte Pinsedagens Tungetale, og 
hørte den Tungetale, som fandt Sted i Koruelius's 
Hus, siger, at den Helligaand faldt paa dem ,,/ige- 
som paa os i Begyndelsen", Og han siger videre, 
at ,Gud gav dem lige Gave med os, da de troede 
paa den Herre Jesus Kristus", (Ap. G. 11, 15—17. 
Han gjorde ingen Forskel. Og der er intet i 
Bibelen, som berettiger til at gøre nogen Forskel. 

Tungetalen var den ny Gave, som fulgte med 
Aandens Udgydelse. De andre Aandsgaver var alle 
kendt før Pinsen. Tungetalen var ny. Den bestaar 
i, at den Helligaand tager det aandsdøbte Men- 
neskes Taleorganer i sin Tjeneste og fremfører 
de Ord og Sætninger (i selvvalgt Sprog og Form), 
som han vil have frem. 

Hvor mærkeligt i Grunden, at netop denne 
Gave — Pinsedagens nye Tegn — i vore Dage 
af de saakaldte ,sunde" og »nøgterne" Kristne 
bliver gjort til Genstand for haanende Omtale, 
ja Latterliggørelse. 

Aa, om de blot en eneste Gang i Ensomhe- 
den — disse ,sunde" Kristne — dreven af Aan- 
den havde prist Gud i Tunger! Da vilde de for- 


306 


staa det anderledesl Om de blot en eneste Gang 
i Forsamlingen af Aanden havde faaet et Budskab 
i Tunger og faaet Lov at tolke dette Budskab 
fra det høje! Da vilde de forstaa det anderledes 
og aldrig ønske deres ,,Sundhed" og ,,Nøgtern- 
hed" tilbage. 

O, herlige Øjeblikke, naar Aanden bryder ud 
i hellig Lovprisning til den levende Gud. 

Nogle gaar i deres Modstand mod Tungetalen 
saa vidt, at de vil hævde, at Paulus i Grunden 
ringeagtede denne Gave — og de henviser til 
det 14. Kapitel i 1, Korinthierbrev. Dette er selv- 
følgelig ganske taabelig Tale. Hvorledes skuide 
Paulus ringeagte det, som han takker Gud for at 
eje i større Maal end de andre (V. 18) og som 
han ønskede, at de alle maatte eje (V. 5). Nej, 
hvad Paulus i dette Kapitel gør, er dette: han 
giver Regler for to af Aandsgavernes (Profetiens 
og Tungetalens) Brug i Forsamlingerne. Der skal 
de bruges med alle de forsamledes Opbyggelse 
for Øje. 

De øvrige Aandsgaver, som Paulus f, Eks. 
nævner i 1. Kor. 12, 7—11, vil ogsaa erfarings- 

mæssigt findes i Menigheder, som bestaar af 
aandsdøbte Kristne, Hvilken Velsignelse, naar 
det aandelige Liv faar Lov til at udfolde sig i 
en saadan rig Fylde. Da stivner ikke Menigheds- 
livet i Former eller opløses i Verdslighed. Da 
stivner ikke Gudstjenesterne eller bliver religiøse 
Underholdninger. Nej, thi Liv er Vækst og fin- 
der Udtryk i en Mangfoldighed af Variationer. 

Dette er ikke et Ønskebillede. Det er Virke- 
lighed. Thi hvor Guds Aand er, er der Liv! 

Men hvor fattigt det dog ser ud i de fleste 
Menigheder indenfor de gamle Samfund: Aldrig 
en Tungetale og Udlægning — aldrig en Profeti — 
aldrig en Aabenbaring — aldrig en kraftig Ger- 
ning — aldrig en Helbredelse! Saaledes ser det 
ud i det store og hele med Hensyn til Aands- 
gaverne indenfor de gamle Samfund. 

Men saaledes behøver det ikke at se ud! 
Saa fattig paa aandelig Kraft behøver Guds Me- 
nighed ikke at være! Thi Gud er den samme, 
Aandskraften er den samme. ,Faderens Forjæt- 
telse" staar ved Magt! ig 

Dette viser sig ogsaa saa herligt i vore Dage — 

i Sildigregnens Dage, hvor det lider mod Afslut- 
ningen af denne Husholdning. Mange vaagner 
op (ligesom der fortælles om Israel i Es. 63, 7 
— 14) til at se, at de har været genstridige og 
har bedrøvet Guds Aand, og derfor er deres 
Kraft saa ringe. Og de har begyndt at tænke 
paa ,de gamle Dage" og spørge: ,, Hvor er han, 
som gav sin Helligaand midt iblandt dem?" De 
har begyndt at raabe til Gud om Tilgivelse og 
Renselse — og han har iført dem Kraften fra 
det høje. 

Der sker en gennemgribende Forandring med 
det Menneske, som bliver døbt med den Hellig- 
aand. Søg Velsignelsen! Lad Herren rense og 
berede dig til at blive et Tempel for hans Aand! 
Sig til ham af et helt Hjerte, hvad du maaske 
har sunget saa ofte: 

Som Kornet bøjer sig i Høst, 
naar Vinden over Agren gaar, 
saa bøj hver Længsel i mit Bryst, 
naar Pinseaandens Sus mig naar. 

Søg Aandsdaaben! Herren skuffer ikke! Pri- 

set være hans Navn! 


Ad. HIELSEN. KØBENHAVN 


